**Poročilo o izmenjavi**

**Magistrski študij 2022/23**

**»Kako ste bili zadovoljni z izmenjavo in zakaj?**

Z izmenjavo sem bila zelo zadovoljna, saj mi je prinesla nov (portugalski) pogled na socialno delo. Menim, da če bi ostala v Sloveniji, bi se mi vsebina predmetov precej ponavljala in mi ne bi bilo tako zanimivo, kot mi je bilo v Portu.

**Ste imeli redna predavanja v angleščini ali samo občasne konzultacije?**

Konzultacije v angleščini.

**Kako bi ocenili kakovost študija?**

Inštitut je na nivoju, vendar se verjetno katerakoli fakulteta v Evropi, težko kosa z našo. Študij v Portu ti pač prinese nek nov pogled, glede kakovosti pa težko govorim, ker je veliko individualnega dela.

**Kakšni so bili profesorji?**

Kadar sem profesorice potrebovala, so bile tam zame. Ponudile so mi dodatne konzultacije. Bile so zelo fleksibilne; dale so mi celo možnost, da pridem na končne predstavitve online, za kar se na koncu nisem odločila.

**Bi kateri predmet/profesorja posebej pohvalili/skritizirali?**

Zelo mi je bil všeč predmet Contemporary Social Problems, State and Social Policies. Za ta predmet mi je bilo res žal, da ga nisem mogle poslušati na predavaju, ker je bilo na konzultacijah zelo zanimivo. Profesorica Sandra je zelo mlada in se je res potrudila zame.

**Kakšni so življenjski stroški v primerjavi s temi v Sloveniji?**

Dražji. Težko je najti stanovanje, sploh tako, da bi bilo kvalitetno. Tako da priporočam, da začnete iskati že nekaj mesecev prej. Hrana je primerljiva s Slovenijo. Transport je dražji, ker lahko subvencionirano vozovnico dobijo le študentke, stare 23 let ali manj.

**Koliko je treba imeti za namestitev?**

Jaz sem plačevala 330€ s stroški, ampak sem imela izredno srečo, da sem to našla. Študentski domovi znašajo tudi po 500€ za sobo, ki si jo deliš še z eno osebo.

**Je ustanova velika?**

Je precej majhna.

**Sprejme veliko tujih študentov?**

Ne. Bilo nas je okoli 15.

**Kakšne so možnosti za druženje z domačimi in tujimi študenti?**

Tuje študente lahko spoznaš na dogodkih od ESN Porto. Več kot 1500 Erasmovcev nas je bilo v mestu v zimskem semestru. Z domačimi študenti se lahko družiš, če greš na predavanja (ki so v portugalščini), ali pa če zaprosiš za Erasmus buddyja preko ESN.

**Kakšno je mesto?**

Zelo zelo lepo! Ampak tudi hribovito. Če rad\_a hodiš samo po ravnem, to mesto ni zate. Če pa imaš rad\_a morje in mesto, ki nikoli ne spi, potem pa je to pravi kraj zate. Ima zelo dobre letalske povezave, tako da je fino izkoristiti letališče, do katerega dostopaš kar z metrojem (2€). Tudi povezave z vlaki in avtobusi po Portugalski in Španiji so odlični – res super izhodiščno mesto za potovanja.

**Kako je bilo poskrbljeno za obšolske dejavnosti?**

ESN Porto je organiziral veliko odgodkov, ampak se je bilo treba prijaviti takoj, ko so dali ven dogodek, ker je bilo res veliko tujih študentov. Surferske šole na plaži Matosinhos imajo popuste za Erasmus študente. Šola Onda Pura je prirejala Erasmus zabave s popusti. Tam imajo poleg surfanja tudi tečaj surf skejtanja.

**Kaj priporočate študentom, ki nameravajo iti na študij tja?**

Začnite iskati nastanitev nekaj mesecev vnaprej, poskusite se naučiti osnove portugalščine, pojdite brez pričakovanj in uživajte! Pa nujno poskusite surfati. 😉

**Ali dovolite objavo elektronskega naslova (za druge študente, ki bi jih zanimalo več praktičnih podrobnosti)?«**

Ja. Kaja.atanasov@gmail.com